HERÄTYKSEN LÄPIMURTO Hermes Falcao Jr.:n kanssa.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Jumalan äänen kuulemaan oppiminen
Minun lampaani tuntevat minun ääneni -
eivätkä seuraa vieraan ääntä. Näin sanoi Jeesus.
Olen Hermes Falcao Jr. Herätyksen läpimurto -ohjelmasta. Tervetuloa!
Puhumme asioista, -
jotka ovat tärkeitä Jumalan lapsille.
Puhumme Jumalan äänen kuulemisesta.
Uskon Jumalan haluavan, että opit kuulemaan Hänen ääntään, -
niin että tunnet Isän äänen -
etkä joudu muiden äänten petkuttamaksi.
Jeesus puhui selvään sävyyn äänestään.
Hän tahtoi opetuslastensa oppivan erottamaan Hänen äänensä.
Hän tahtoo sinunkin, Jumalan lapsen, oppivan erottamaan Hänen äänensä -
Hänen Pyhän Henkensä kautta.
Jumalan jokainen lapsi pystyy Jumalan Hengen avulla oppimaan, -
miten kuulla Hänen äänensä. Uskon niin.
Jumalan ääni ei ole niin mysteerinen, ettei Häntä voi kuulla.
Sinulla on Jumalan lapsena pääsy kuulemaan Isän ääni. Uskon niin.
Se liittyy aina läheisyyteen Hänen kanssaan.
Mitä enemmän viettää aikaa jonkun kanssa, -
sitä tutummaksi hänen ääneensä tulee.
Jos olet katsellut tätä ohjelmaa ja eri jaksoja jonkun aikaa, -
tunnet jo ääneni.
Tiedät, millainen ääneni on.
Osa pitää äänestäni, osa ei.
Se ei ole pääasia. Tunnet ääneni jotenkuten.
Tunnet sen, koska olet viettänyt aikaa -
henkilökohtaisesti kokouksissa tai katsoen televisiota -
tai internet-lähetyksiä. Tunnistat minut, kun puhun.
Jos joku tulee tänne ja alkaa puhua, -
pystyt erottamaan, ettei se ole minun ääneni.
Olet viettänyt aikaa kanssani riittävästi tunnistaaksesi, -
miltä ääneni kuulostaa ja miten minä puhun.
Samoin on Jumalan kanssa.
Kun viettää aikaa Isän kanssa ja Hänen Sanassaan, -
kun viettää aikaa Hänen läsnäolossaan ylistyksessä, -
alat tuntea ja ymmärtää Hänen ääntään.
Eikä mikään vieras ääni pääse petkuttamaan.
Maailmassa puhuu kolme ääntä.
Se on ensimmäinen asia. Maailmassa puhuu kolme ääntä.
Meidän tulee tiedostaa ne.
Ensimmäinen on Hengen, Jumalan ääni. Hän puhuu.
Hän puhuu tänään.
Tässä ja seuraavassa jaksossa kerron, millä tavalla Jumala puhuu.
Hän puhuu Sanansa, unien, näkyjen, profetioiden -
ja tiedon sanojen kautta. Hän puhuu sisäisen todistuksen kautta.
Monia eri tapoja. Kerron niistä. Hän puhuu.
Toisena on ihmisten ääni. Se on luonnollinen ääni.
Se on median ääni, sekulaari ääni.
Se puhuu luonnollisesta mielestä.
Ihmisen luonnollisella mielellä on ajatuksia. Raamattu sanoo, -
ettei luonnollinen ihminen erota hengellisiä. Tarvitaan hengellisyyttä.
Luonnollisella ihmisellä on ääni ja tahto. Ihmiset puhuvat jatkuvasti.
He jakavat mielipiteitään ja ajatuksiaan asioista.
Ihmisen äänen voi kuulla mediasta tai keskusteluista.
Kolmas on saatanan ääni. Paholaisen ääni.
Käärme puhui Eedenin paratiisissa. Se puhuu yhä tänäänkin.
Ilmestyskirja sanoo, että käärme on se sama, joka petti koko maailman.
Se sama vanha käärme puhuu yhä maan päällä.
Meidän pitää tiedostaa sen ääni, -
sillä se on petollinen. Se on täynnä vihaa ja pahuutta.
Täynnä pahoja aikeita. Se on kuvottavaa.
Vihaan paholaista. Se puhuu edelleen.
Joskus se puhuu ihmisten kautta.
Joskus se puhuu kielteisten äänien kautta mielessäsi, masennuksessa.
Sillä on eri tapoja puhua.
Meidän pitää tietää, että maailmassa puhuu kolme ääntä: -
1. Jumalan ääni, 2. ihmisen ääni ja 3. paholaisen ääni.
Jumala voi puhua enkeltenkin kautta.
Mutta enkelitkin puhuvat Jumalan ohjauksen alaisina.
Siksi heitä voi pitää Jumalan äänenä.
Tietysti on pahoja, langenneita enkeleitä ja demoneita.
Ne puhuvat saatanan ohjauksessa.
On olemassa siis kolme ääntä.
Uskovina, Jumalan lapsina, Hengen kautta uudestisyntyneinä -
pitää oppia virittäytymään Jumalan äänen taajuudelle.
En tahdo rajoittaa Jumalaa, että Hän puhuisi vain tietyillä tavoilla.
Hän on valtava, Hän on Jumala. Hän oli olemassa jo ennen kaikkea.
Hän on Jumala.
Hän on ikuisuuden Isä.
En tahdo rajoittaa Häntä sanomalla laittamalla Häntä laatikkoon.
Mutta Raamatun ja Jumalan Sanan tutkimuksen perusteella -
voin oppia yleisimpiä tapoja, joilla Jumala puhuu.
Siitä tahdon puhua tänään. Jumalan äänestä.
Ohjelman mittaan näette myös ihmeitä, -
joita Herra on tehnyt kansakunnissa hiljattain, tänä vuonna.
Herra parantaa sairaita.
Kävimme Perussa. Pyhä Henki toimi väkevästi.
Näette sieltä ihmeitä.
Samoin Amerikasta ja muualta.
Mutta nyt aiheeseen, josta puhumme tänään.
Käsittelen sitä kirjassani "Manifesting Kingdom Power".
Siinä on luku, jossa käsittelen Jumalan ääntä.
Kirjan voi ostaa verkkosivuiltamme tai netin kirjakaupoista.
Ykköstapa, jolla Jumala omilleen puhuu, on Hänen kirjoitettu Sanansa.
Kirjoitettu Sana. Kun Jeesus oli erämaassa ja saatana kiusasi Häntä, -
Jeesus vastasi joka kerta Jumalan Sanalla.
Hän ei turvautunut mihinkään erityiseen temppuun eikä rukoukseen.
Hän vastasi paholaisen ääneen Jumalan Sanalla.
Hän vastasi Sanalla silloinkin, kun paholainen itse käytti Sanaa.
Niin Jeesus voitti kiusaukset.
Jeesus sanoi: "Ihminen ei elä pelkästä leivästä vaan jokaisesta sanasta, -
joka tulee Jumalan suusta."
Raamattu kirjoitettiin pitkän ajan kuluessa, vuosisatojen aikana.
Kirjoittajat, taustat ja aikakaudet olivat erilaisia.
Mutta kaikki oli Pyhän Hengen innoitusta.
Pyhä Henki puhalsi innoitusta Raamatun kirjoittajiin.
Hän oli Raamatun pääkirjoittaja. Siksi kaikki sopii yhteen.
Hän puhui Sanan kautta, jotta meillä voisi olla Jumalan Sana perustuksena.
Aina kun kuulee Sanaa, kuulee Jumalan itsensä äänen.
Aina kun lukee Sanaa, lukee Jumalan ääntä, -
joka puhuu kirjoitetun Sanan kautta.
Se on pääasiallisimpia tapoja: Jumala puhuu kirjoitetun Sanan kautta.
Tämä sukupolvi yrittää halveksia Jumalan Sanaa.
Raamattu on Jumalan elävää Sanaa.
Raamattu ei ole muuttunut. Jumalan Sana on voimallinen -
muuttamaan elämää, uudistamaan ihmiskunnan, -
parantamaan sairaita ja ajamaan ulos demoneja.
Usko on Sanan ansiota. Jos uskot Jeesukseen, se on Sanan ansiota.
Jos rukoilet, se on Sanan ansiota.
Aina kun altistamme itsemme Jumalan Sanalle, -
altistamme itsemme Jumalan äänen kuulemiselle.
Se on vain yksi tapa. Älä ikinä halveksi Sanaa.
Aina kun menet seurakuntaan ja Sanaa julistetaan Hengen voitelussa, -
voit virittäytyä Jumalan äänen taajuudelle ja kuulla Isän äänen.
Nyt käymme tauolla.
Näemme klippejä ihmeistä.
Pysy kanavalla koko ohjelman ajan. Klippien jälkeen -
jatkamme opetusta Jumalan äänestä. Rukoilen puolestanne.
Opetus jatkuu ensi jaksossa.
Katsotaan klipit.
Hei! Olen Hermes Falcao Jr.
Olen Edgewaterin rukoushuoneella.
Palvelin täällä tänä viikonloppuna äitini Maria Falcaon kanssa.
Meillä on hieno todistus, jonka kertoo Jo Laure.
Herra teki hänelle jotain tänä aamuna ja nyt illalla.
Voit nyt puhua katsojille. Mitä sinulle tapahtui?
Olen 82-vuotias.
Olen kärsinyt selkäkivusta 25 vuotta.
Olin sairaanhoitaja 40 vuotta.
Olin kolareissa. Selkärangassani oli monia vaurioita.
Herra kosketti minua tänä aamuna. Paransi selkäni ja korvani.
Oikean korvani kuulo oli heikentynyt. Se avautui. - Kiitos Herralle.
Hän antoi minulle takaisin ilon. - Olet täynnä iloa.
Täynnä iloa sisimmästäni asti. Sisar Maria kosketti vatsaani.
Aloin nauraa. - Ylistys Herralle.
Se pulppusi ylös sisältäni. Se oli Herrasta.
Olen iloinnut koko päivän.
Sinulla oli 25 vuoden ajan välilevynpullistuma.
Se oli kivulias. Miten kipeä se oli 1:stä 10:een?
Aika ajoin 9―10. Söin lääkkeitä.
Mitä selässäsi tapahtui aamulla? - Tunsin lämpöä.
Ja lohdutusta. - Ihmeellistä.
Korvakin avautui.
Annamme Jeesukselle kunnian. Hän liikkuu Amerikassa.
Jos ihmiset vain uskoisivat, he näkisivät Jumalan kirkkauden.
Kiitämme Jeesusta kaikesta, mitä Hän tekee. Olette rakkaita. Siunausta!
Olen tosi iloinen.
Kipu lähti hetkessä.
Kipu on poissa. Kuinka kauan kipuja oli? - 15 vuotta.
15 vuotta selkäkipua. Ei pystynyt seisomaan ilman apua.
Voitko hyvin? Mitä et pystynyt tekemään kivun takia?
Kyykisty.
Nouse. Kyykisty. Nouse.
Voitko ottaa tämän pois?
Hän tuli tänne tämä päällään.
Voiko sen ottaa pois? - Ei.
Se on yhdistetty liiveihin. Sitä ei saa irti.
Hän tuli tänne tämä päällään. Näytä.
Selkätuki. Hän tuli selkätuki päällään.
Nyt ei enää ole kipua. Hän voi hyvin. Juokse vähän.
15 vuotta!
Oletko onnellinen?
Kunnia Jumalalle! Nosta kätesi.
Jeesuksen nimessä, Herra, kosketa häntä nyt.
Jeesuksen nimessä voimallasi, armollasi.
Vahvista hänen kehoaan tässä hetkessä.
Hänen jalkojaan tässä hetkessä.
Kävele.
Kävele, kävele, Jeesuksen nimessä!
Kävele. Miltä tuntuu?
Pystytkö kävelemään hyvin? Paremmin? Kävele.
Kävele ensin tuonne.
Kävele.
Kävele, kävele. - Yksin.
Sillä lailla. Miltä tuntuu? - Oikein hyvältä.
Kauanko käytit tätä? - Kaksi vuotta.
Etkö pystynyt kävelemään ilman tätä? - En. Kävelin tämän kanssa.
Kuinka kävelit? - Olin rampa.
Rampa. Kävele.
Miltä sinusta tuntuu? - Oikein hyvältä.
Ei enää kipua. - Ei.
Tule. Noustaan lavalle.
Tehkää tietä.
Tule tänne.
Katsokaa tätä.
Hän tuli kepin kanssa.
Et pystynyt kävelemään ilman tätä. - En.
Mitä tapahtui, jos kävelit ilman tätä?
En päässyt kävelemään.
Hän ei päässyt kävelemään ilman tätä. Kahteen vuoteen.
Kahteen vuoteen.
Mitä koit rukouksen aikana?
Tunsin kipua, mutta nyt olo on hyvä.
Hän tunsi kipua, mutta nyt hänen olonsa on hyvä.
Kävele.
Anna Jeesukselle ylistys.
Oletko onnellinen? - Oikein onnellinen.
Sillä lailla. Ylistä Jeesusta.
Halleluja, halleluja!
Kuka sinut paransi? - Herra.
Aamen!
Herra Jeesus, -
tänään annan Sinulle sydämeni.
Kiitos, että menit ristille syntieni tähden.
Tänä iltana annan Sinulle sydämeni.
Anna sinulle kaiken, mitä olen.
Tunnustan, että tarvitsen Sinua.
Anna anteeksi syntini.
Pese minut puhtaaksi.
Tänä iltana tunnustan: -
Jeesus Kristus on Herrani.
Hän on Vapahtajani.
Hän nousi kuolleista -
kolmantena päivänä.
Ja tänä iltana otan vastaan -
ilmaisen lahjan, -
ikuisen elämän.
Ylistys Jumalalle! Hienoa nähdä Jumalan liikkuvan kansoissa.
Rakastan Pyhää Henkeä ja Hänen työtään, kun ihmiset vastaavat -
Jumalan ääneen ja Sanan julistuk- seen. Voivat kokea taivaan jo täällä.
Ehkäpä joku katsojakin uskoo henkilökohtaiseen ihmeeseen.
Haluan rukoilla kanssasi ja puolestasi, että Herra koskettaa elämääsi.
Uskon, että kun kuulemme Jumalan äänen Sanan julistamisen kautta, -
me kuulemme äänen ihmisastian kautta.
Niitä uskon julistajien olevan.
Henki voitelee julistajat kantamaan Jumalan ääntä maan päälle -
ja tuomaan ihmisille Jumalan äänen.
Aina kun kuulee Jumalan Sanaa -
tai lukee Jumalan Sanaa, -
kuulee Jumalan äänen kirjoitetussa muodossa. Se Raamattu on.
Ennen kuin Raamattu kirjoitettiin, -
se ilmoitettiin ihmisille.
Se puhuttiin ihmisille, ennen kuin se tuli kirjoitettuun muotoon.
Aina kun alkaa lukea Raamattua, itse asiassa lukee -
Jumalan ääntä ja ajatuksia kirjoitetussa muodossa.
Se on niin voimallista. Älä ikinä aliarvioi Jumalan Sanan voimaa, -
sillä se on elävän Jumalan Sanaa.
Kuten sanoin, on olemassa Logos- ja Reema-sana.
Logos-sana on koko Raamattu.
Reema-sana on tietty sana tiettyyn tilanteeseen.
Muista, että kun alat lukea Sanaa, -
luet Jumalan ääntä. Sinua ruokitaan Jumalan äänellä.
Jeesus sanoi, että Hänen lampaansa tuntevat Hänen äänensä.
Ensisijaisimpia tapoja kuulla Jumalan ääni on Sanan kautta.
Monet kristityt sanovat: "En kuule Jumalan ääntä. En ymmärrä sitä."
Kysymys tänään on: Luetko Raamattua?
Raamattuhan on perustavaa laatua olevaa Jumalan ääntä.
Jumala ilmoitti äänensä Jeesuksen Kristuksen kautta.
Jumala ilmoitti tahtonsa Jeesuksen kautta.
Aina kun alkaa nähdä Jeesuksen elämän, näkee Jumalan elämän -
lihassa. Hän on Sana, joka tuli lihaksi ja asui keskellämme.
Niinpä jos haluat kuulla Jumalan äänen, -
voit kuulla Hänet ensisijassa Hänen Sanansa kautta.
Älä siis ole sellainen kristitty, joka ei lue Jumalan Sanaa.
Monet sanovat: "Haluan kuulla." Jumala sanoo: "Avaa Raamattusi, -
niin puhun sinulle, annan ilmestystä, annan Sanastani.
Annan ymmärrystä ja ilmestystä tämänhetkiseen tilanteeseeni."
Niille teistä, jotka yrittävät kuulla Jumalan äänen -
elämääsi, uraasi, perhettäsi ja muita tarkoituksia varten, -
neuvon teitä rukoilemaan.
Raamatussa ei lue: "Juuso menee lääkikseen."
Tai: "Roopesta tulee lakimies."
Tai: "Petri lähtee pastoriksi Venäjälle."
Tai jotain muuta. Ei.
Sellaista ei löydy Raamatusta.
Raamattu antaa perustavanlaatuista viisautta ja erottelukykyä, -
jotta voit oppia kuulemaan Jumalan äänen tänään.
Aina kun kuulee, alkaa huomata, -
että se on yhteneväinen Raamatun kanssa. Raamattu on perustuksemme.
Nyt tahdon rukoilla kanssanne.
Jos kaipaat kuulla Jumalan äänen ja kohdata Hänen äänensä, -
rukoilen puolestasi nyt, -
että Herra antaisi Henkensä virrata -
elämääsi, mieleesi ja kotiisi.
Isä, rukoilen Jeesuksen nimessä kaikkien katsojien puolesta, -
että he voisivat ottaa vastaan Pyhältä Hengeltä.
Pyydän yliluonnollista nälkää Sanaasi kohtaan.
Olkoot he niin janoisia, että he avaavat Raamattunsa -
ja saavat ymmärrystä ja ilmestystä.
Kosketa jokaista, jolla on Jumalan äänen nälkä.
Avatkoot he Raamattunsa ja saakoot he ilmestystä Pyhältä Hengeltä.
Älkööt he lukeko lihan vaan Hengen silmillä.
Muuttukoot he lukiessaan kohti Sinun kuvasi kaltaisuutta.
Herra, kiitän Sinua Pyhästä Hengestäsi.
Anna ilmestystä. Kiitos, että kosketat sairaita ja masentuneita.
Kiitos, että annat Sanasi voiman ihmisten elämään, -
mieleen ja perheeseen. Jeesuksen nimessä.
Kiitos voitelusta Jeesuksen nimessä kunniaksesi.
Herra, ylistämme Sinua. Jeesuksen nimessä.
Ystäväni, se on elintärkeää. Jos haluat kuulla Jumalan äänen, ota Raamattu -
ja ala oppia ja ymmärtää.
Jotkut teistä tulevat tuntemaan Jeesuksen Sanan kautta.
Muistutan myös niitä, jotka rakastavat palvelutyötämme.
Ryhtykää kumppaniksemme työhön kansakunnissa.
Ihmisiä pelastuu, vapautuu ja paranee.
Köyhät saavat ruokaa. Lapsia siunataan.
Ihmiset oppivat lisää Sanasta verkkokurssiemme kautta.
Jokainen voi osallistua kursseille.
Ryhdy kumppaniksi rukouksin ja rahalahjoin.
Kaikki tekemämme työ vie rahaa.
Tämän ohjelman tekemiseen tarvitaan rahaa.
Kaikki, mitä teemme, vaatii rahaa. Ryhdy lahjoittajaksi.
Mene ruudussa näkyvälle sivulle.
Lahjoittaa voi mistä vain PayPalin kanssa.
Ole siunaus. Me tahdomme olla siunaus sinulle. Olette rakkaita.
Nähdään ensi kerralla. Jumalan siunausta!
HERÄTYKSEN LÄPIMURTO Hermes Falcao Jr.:n kanssa.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz